open-index/open-wikipedia-markdown huggingface dataset:
William H. Daniels

**William H. Daniels** (1. joulukuuta 1901 Cleveland, Ohio &ndash; 14. kesäkuuta 1970 Los Angeles, Kalifornia) oli yhdysvaltalainen elokuvaaja. Hän oli neljä kertaa ehdolla parhaan kuvauksen Oscar-palkinnon saajaksi. Palkinnon Daniels sai vuoden 1948 elokuvasta *[[Alaston kaupunki]]*.

## Osittainen filmografia

* *[[Ahneus (elokuva)|Ahneus]]* (*Greed*, 1924)
* *[[Grand Hotel (elokuva)|Grand Hotel]]* (*Grand Hotel*, 1932)
* *[[Päivälliset klo 8]]* (*Dinner at Eight*, 1933)
* *[[Kamelianainen (vuoden 1936 elokuva)|Kamelianainen]]* (*Camille*, 1936)
* *[[Ninotchka]]* (1939)
* *[[Alaston kaupunki]]* (*The Naked City*, 1948)
* *[[Winchester '73 – kohtalon ase]]* (*Winchester '73*, 1950)
* *[[Glenn Miller Story]]* (*The Glenn Miller Story*, 1954)
* *[[Ilmojen kiitäjät]]* (*Strategic Air Command*, 1954)
* *[[Rytmin kuningas – Benny Goodman]]* (*The Benny Goodman Story*, 1956)
* *[[Kissa kuumalla katolla]]* (*Cat on a Hot Tin Roof*, 1958)

## Lähteet

## Aiheesta muualla
* 
*
Yksimahaiset

**Yksimahaiset** on yleisnimitys eläimille, joiden ruoansulatuskanavaan kuuluu vain yksi maha, eikä etumahoja ole kuten märehtijöillä. Ruoansulatuksen ja ravintoaineiden imeytymisen pääpaino on yksimahaisilla eläimillä ohutsuolessa. Yksimahaiset ei ole taksonominen ryhmä, vaan ruoansulatuksen pääpiirteisiin perustuva nimitys. Jaottelulla yksimahaisiin ja märehtijöihin on merkitystä erityisesti kotieläinten ruokinnassa. Yksimahaisia ovat nisäkkäistä mm. kädelliset kuten ihminen, petoeläimet, siat, hevoset sekä jyrsijät ja jäniseläimet. Linnut luetaan ruoansulatusjärjestelmiä koskevassa jaottelussa yksimahaisiin, vaikka niillä on kaksi mahaa, rauhasmaha ja lihasmaha. Märehtijät ovat kaikki kasvinsyöjiä, mutta yksimahaisissa on ravinnonkäytöltään erityyppisiä eläimiä absoluuttisista kasvinsyöjistä (esim. hevonen) sekaravinnon käyttäjien (esim. sika, ihminen) kautta lihansyöjiin. Petoeläinten ruoansulatuskanava on suhteellisen lyhyt, eikä siinä ole lainkaan sopeutumia kuitupitoisen ravinnon hyödyntämiseen. Sen sijaan esimerkiksi hevoset pystyvät hyödyntämään kuitupitoistakin kasviravintoa lähes märehtijöiden veroisesti, koska niillä tapahtuu ruoansulatuskanavan loppuosassa samantapaista kasvikuituja hajottavaa bakteeritoimintaa kuin märehtijöiden etumahoissa.
Giorgi Arveladze

**Giorgi Arveladze** (; s. 10. heinäkuuta 1978) on entinen Georgian hallituksen talousministeri (2006–2008) ja Imedi TV:n toimitusjohtaja.

Arveladze kiisti Imedi TV:n 12. maaliskuuta 2010 tapahtuneen uutispäällikön vaihtumisen johtuneen erimielisyyksistä.

## Lähteet
Clearwater

**Clearwater** on useiden paikkakuntien ja jokien nimi. Se voi viitata esimerkiksi seuraaviin:
## Paikkakuntia
*Clearwater, kaupunki Floridassa

## Jokia
### Kanada
* Clearwater, Saskatchewanin sivujoki  eteläisessä Albertassa.
* Clearwater, joki Brittiläisessä Kolumbiassa.
* Clearwater, Athabascajoen sivujoki Saskatchewanissa ja Albertassa.
* Clearwater, joki Québecin provinssissa.

### Uusi-Seelanti
* Clearwater, joki Uudessa-Seelannissa.

### Yhdysvallat
* Clearwater, joki Idahossa.
* Clearwater, joki Minnesotassa.
* Clearwater, joki Oregonissa.

## Katso myös
*Creedence Clearwater Revival, yhtye
Acquiring the Taste

**Acquiring the Taste** on brittiläisen Gentle Giant -yhtyeen toinen studioalbumi, joka julkaistiin vuonna 1971. Levyllä sekoittuvat elementit muun muassa hard rockista ja gregoriaanisesta kirkkolaulusta.

## Kappaleet
*Kaikki sävellykset ja sanoitukset Derek Shulman, Phil Shulman, Ray Shulman ja Kerry Minnear. 
*Kaikki sovitukset Gentle Giant.

**A-puoli**
#
#
#
#
**B-puoli**
#
#
#
#

## Kokoonpano
### Gentle Giant
*Gary Green – 6-kielinen kitara, 12-kielinen kitara, 12-kielinen wah-wah -kitara, aasin leukaluu, cat calls, ääni
*Kerry Minnear – sähköpiano, urut, Mellotron, vibrafoni, Moog-syntetisaattori, piano, celesta, klavikordi, cembalo, patarummut, ksylofoni, marakassi, laulu 
*Derek Shulman – alttosaksofoni, klavikordi, lehmänkello, laulu 
*Phil Shulman – altto- ja tenorisaksofonit, klarinetti, trumpetti, piano, rytmikapulat, marakassi, laulu
*Ray Shulman – bassokitara, viulu, alttoviulu, sähköviulu, klassinen kitara, tamburiini, 12-kielinen kitara, urut, pääkallot, laulu 
*Martin Smith – rummut, tamburiini, gongit
### Vierailijat
*Paul Cosh – trumpetti, urut
*Tony Visconti – nokkahuilu, bassorumpu, triangeli 

## Lähteet
Clearwater (Athabascan sivujoki)

**Clearwater** on 280 kilometrin pituinen Athabascajoen sivujoki Kanadassa. Joki saa alkunsa Saskatchewanin provinssissa sijaitsevasta Broach Lake järvestä ja virtaa Saskatchewanissa noin 180 kilometrin matkan, josta noin puolet etelään, ja kääntyy sitten jyrkästi länteen Albertan provinssin puolelle, jossa se noin 100 kilometrin jälkeen yhtyy Athabascajokeen Fort McMurrayn asutusalueella.

Jokea ei tule sekoittaa saman nimiseen, eteläisessä Albertassa sijaitsevaan ja Saskatchewanin puolella Saskatchewanjokeen laskevaan jokeen.

Saskatchewanin puoleinen osa joesta nimettiin vuonna 1986 Kanadan kansallishistorialliseksi joeksi. Vuonna 1996 Albertan puoleiselle osalle myönnettiin sama status. Saskatchewanin provinssi määritteli 2&nbsp;240 neliökilometrin suuruisen Saskatchewanin alueen joesta ja sen ympäristöstä *Clearwater River Wilderness Park* -luonnonpuistoksi. Joki on saanut nimensä erittäin puhtaasta ja kirkkaasta vedestä, joka virtaa lähes koskemattoman erämaa-alueen läpi.

## Lähteet
Mir-avaruusaseman retkikuntien miehistöt

Tämä artikkeli on aikajärjestyksessä oleva luettelo Mir-avaruusaseman retkikuntien () miehistöistä. Kaikki pysyvät Mir-avaruusaseman miehistöt on nimetty , missä *n* kasvaa jokaisen retkikunnan myötä. Huoltolentojen vierailijoita ei ole sisällytetty (katso artikkelista Mir-avaruusasemalle suuntautuneet miehitetyt lennot lisätietoja). Mirin komentajat ovat *kursivoitu*. "Kesto" viittaa miehistöön eikä aina vastaa "laukaisualusta" tai "laskeutumisalusta".

## Katso myös
* Mir
* ISS-retkikuntien miehistöt

## Lähteet

* Mir Expeditions
Tes La Rok

**Tes La Rok** (oikealta nimeltään **Jani Niiranen**) on helsinkiläinen DJ ja tuottaja, joka on tehnyt mittavan uran kansainvälisillä markkinoilla. Hänen musiikkiaan on julkaistu lukuisilla amerikkalaisilla ja englantilaisilla levymerkeillä. Hän järjestää Helsingissä tanssimusiikkitapahtumia. Tes La Rokin kädenjälki on näkynyt sellaisissa klubeissa ja tapahtumissa kuten Soulfuel, Back2Bass & Slam It. Tes La Rok on toiminut Bassoradiossa vuodesta 2004, nykyään vaikuttaen Groundwire ohjelmassa. Hän omistaa Noppa Recordings -levymerkin. Dj-keikkoja hän tekee aktiivisesti kotimaansa lisäksi myös ulkomailla.
  
## Lähteet

## Aiheesta muualla
* 
* Tes La Rok Discogs-sivustolla 
* Groundwire -ohjelma Bassoradion sivustolla 
* Tes La Rok Facebook sivustolla
Mustaniskatiira

**Mustaniskatiira** (*Sterna sumatrana*) on Etelä- ja Kaakkois-Aasiassa sekä Oseaniassa elävä tiira. Sen elinympäristö käsittää Intian valtameren saaristot Malediiveiltä Andamaaneille ja Nikobaareille, ja sieltä itään Japanin eteläisille saarille, Filippiineille, Malakan niemimaalle, Indonesiaan, Papua-Uuteen-Guineaan, Australian koillis- ja itäosiin, sekä joillekin Tyynenmeren saarille, mukaan lukien Yap, Marshallsaaret, Ponape ja Mikronesia. Se pesii myös todennäköisesti, tai on ainakin pesinyt, Bangladeshissä, Bengalissa ja Etelä-Myanmarissa. Siitä tunnetaan kaksi alalajia. Stamford Raffles kuvaili lajin holotyypin Sumatralta 1822.

## Lähteet
Mustanokkatiira

**Mustanokkatiira** (*Sterna striata*) on oseanialainen tiira. Sen elinympäristö käsittää Uuden-Seelannin pääsaaret, Stewartinsaaren, Chathamsaaret, Aucklandsaaret, mahdollisesti Snaressaaret sekä Tasmanian koillispuolella sijaitsevat Flindersinsaaren ja Cape Barren Islandin. Siitä tunnetaan kolme eri saariryhmillä elävää alalajia. Johann Friedrich Gmelin kuvaili lajin holotyypin Uudesta-Seelannista 1789.

## Lähteet
Mustavatsatiira

**Mustavatsatiira** (*Sterna acuticauda*) on eteläaasialainen, pääasiassa suurten jokien varsilla elävä tiira. Sen elinympäristö ulottuu Indusjoelta Pakistanista Nepaliin, pääosaan Intiaa, ja sieltä itään Lounais-Kiinaan, josta etelään Myanmariin, Pohjois-Thaimaahan ja Indokiinaan. John Edward Gray kuvaili lajin holotyypin Intian Kanpurista 1832.

## Lähteet
Pientenantilliensirkku

**Pientenantilliensirkku** (*Loxigilla noctis*) on Länsi-Intian saaristossa Pienillä-Antilleilla tavattava tangaroihin kuuluva varpuslintu.

## Koko ja ulkonäkö
Kooltaan pientenantilliensirkku on kooltaan noin 14&ndash;15&nbsp;cm. Koiras on väritykseltään täysin musta lukuun ottamatta kurkkua, silmäkulmia ja alaperää, jotka ovat väriltään punaruskeat. Naaras on selästään ruskea ja vatsastaan harmahtavampi. Siivissä ja alaperässä on myös oranssinruskeaa väritystä. Pientenantilliensirkun nokka on suurikokoinen ja voimakas.

## Elinympäristö
Pientenantilliensirkku on yleinen ja elää sademetsissä sekä puustoisilla alueilla aivan asutuksen läheisyydessä.

Pientenantilliensirkut käyttävät ravintonaan siemeniä, joiden kuoret se murskaa vahvalla nokallaan. Lajin pallomainen pesä sijaitsee pensaassa tai puussa. Naaras munii kahdesta kolmeen pilkullista munaa.

## Lähteet
Oseaniantiira

**Oseaniantiira** (*Onychoprion lunatus*, aiemmin *Sterna lunata*) on oseanialainen tiira. Sen elinympäristö käsittää Tyynenmeren saaristoa Havaijilta Mariaanien pohjoisosiin, Wakesaaren, osan Fidžiä, josta itään Tuamotulle ja Australsaarille; se elää myös Pääsiäissaarilla sekä mahdollisesti Seurasaarilla ja Samoalla. Se vaeltaa toisinaan Indonesian pohjois- ja länsiosiin. Titian Ramsay Peale kuvaili lajin holotyypin Tuamotulta 1848.

## Lähteet
Uudenseelannintiira

**Uudenseelannintiira** (*Chlidonias albostriatus*) on Uuden-Seelannin kotoperäinen tiira. Se pesii vain Eteläsaarella. Lajin populaation koko on 7&nbsp;000–10&nbsp;000&nbsp;yksilöä. Ruokailevia ja vaeltelevia lintuja tavataan myös Pohjoissaarella ja Stewart Islandilla. George Robert Gray kuvaili lajin holotyypin Uudesta-Seelannista 1845.

## Lähteet
Anna Bergendahl

**Anna Henrietta Bergendahl** (s. 11. joulukuuta 1991 Tukholma, Ruotsi) on ruotsalainen laulaja. Hän syntyi Tukholmassa ja kasvoi Nyköpingissä. Bergendahl otti osaa ruotsalaiseen tv-ohjelmaan *Super Troupers* vuonna 2004 ja neljä vuotta myöhemmin *[[Idol (Ruotsi)|Idoliin]]*, jossa hän sijoittui viidenneksi. Bergendahlin esikoisalbumi *Yours Sincerely* julkaistiin vuonna 2010. Voitettuaan vuoden 2010 Melodifestivalen-kilpailun hän edusti Ruotsia Eurovision laulukilpailussa Oslossa, muttei päässyt finaaliin.

## Nuoruus ja ura

Bergendahl kasvoi pienessä kaupungissa Nyköpingissä lähellä Tukholmaa. Hänen vanhempansa huomasivat varhain tyttärensä rakkauden musiikkiin ja ostivat hänelle kitaran Annan ollessa kahdeksan. Bergendahl esiintyi ensimmäistä kertaa yleisölle Yorkissa 8-vuotiaana ja aloitti laulun kirjoittamisen kahta vuotta myöhemmin. Kaksitoistavuotiaana hän otti osaa ruotsalaiseen tv-ohjelmaan *Super Troupers* esittämällä oman versionsa Wild Cherryn kappaleesta "Play That Funky Music".

Vuonna 2008 Bergendahl osallistui Ruotsin Idol-kilpailuun. Hän esitti koelauluissa Bonnie Raittin laulun "Have a Heart" ja sai tuomariston ylistämään lauluääntään. Bergendahl eteni kilpailussa finaaleihin saakka, mutta jäi viidenneksi. Vuonna 2009 Bergendahl solmi levytyssopimuksen Lionheart International -levy-yhtiön kanssa. Hänen esikoisalbuminsa *Sincerely Yours* julkaistiin 14. huhtikuuta 2010 Ruotsissa ja Suomessa.

Bergendahl osallistui vuonna 2010 Melodifestivalen-kilpailuun laulullaan "This Is My Life" ja hänet valittiin edustamaan Ruotsia vuoden 2010 Eurovision laulukilpailussa. Hän ei selviytynyt finaaliin asti, hänestä tuli ensimmäinen ja toistaiseksi ainoa Ruotsin edustaja, joka oli jäänyt finaalin ulkopuolelle.

Bergendahl on osallistunut Melodifestivaleniin myös vuonna 2019 kappaleella "Ashes to Ashes" (10. sija), vuonna 2020 kappaleella "Kingdom Come" (3. sija) sekä vuonna 2022 kappaleella "Higher Power" (12. sija).

## Tuotanto
### Albumit
* *Sincerely Yours* (2010)

### Singlet
* "Release Me" (Live) (2008)
* "Save Up All Your Tears" (2008)
* "Bleeding Love" (2008)
* "Over The Rainbow" (2008)
* "This Is My Life" (2010)

## Lähteet

## Aiheesta muualla
*Virallinen nettisivu
Peter Gerhardsson

**Peter Gerhardsson** (s. 22. elokuuta 1959) on ruotsalainen jalkapallovalmentaja ja entinen pelaaja. Hän toimii Ruotsin naisten jalkapallomaajoukkueen päävalmentajana.

## Ura pelaajana

Gerhardsson aloitti pelaajauransa Upsala IF:n juniorijoukkueessa. Oppivuosiensa jälkeen 18-vuotias Gerhardsson siirtyi 1978 Hammarbyn joukkueeseen, jota edusti 11 kauden ajan. Hän teki noina vuosinaan seuralle 49 Allsvenskan-maalia ja oli mukana kaudella 1982 seuran sijoittuessa ensikertaa mestaruushopealle. Tuolloin mestaruus ratkaistiin finaaliottelulla, jossa IFK Göteborg oli parempi yhteismaalein 4–3. Seuraavalla kaudella Gerhardsson oli häviämässä cupin mestaruutta IFK:lle.

Gerhardsson jätti Hammarbyn 1987 ja siirtyi Vasalundiin. Hän edusti seuraa kolme kautta siirtyen 1991 Enköpingiin, jossa lopetti pelaajauransa 1992.

### Meriitit pelaajana

* Ruotsin mestaruushopeaa: 1982
* Ruotsin cuphopeaa: 1983

## Ura valmentajana

Gerhardsson on pelaajauransa jälkeen toiminut valmennustehtävissä eri seuroissa. Hän aloitti 1993 Upsala IF:n päävalmentajana ja luotsasi myös BVK Norrtäljeä ennen siirtymistään Damallsvenskanissa pelaneen Bälinge IF:n valmentajaksi 1997. Gerhardssonin johdolla seura sijoittui kausina 1997 ja 1998 kolmanneksi. Kohtuullisesta menestyksestä huolimatta Gerhardsson ei jatkanut tehtävissään.

Vuoden tauon jälkeen hän palasi valmennustehtäviin 2000 Enköpingin apulaisvalmentajana. Vuonna 2002 hän toimi lyhyen aikaa myös Ruotsin U21-maajoukkueen päävalmentajana. Kaudeksi 2005 Gerhardsson siirtyi Peter Swärdhin apuvalmentajaksi Helsingborgiin. Swärdh lähti seurasta kauden jälkeen, mutta Gerhardsson jatkoi Stuart Baxterin aisaparina. He luotsasivat Helsingborgin Ruotsin cupin mestariksi 2006 ja kaudella 2007 hienosti UEFA Cupissa 32 parhaan joukkoon. Gerhardsson jatkoi seuran apuvalmentajan vielä kauden 2008 Bo Nilssonin kanssa.

Marraskuussa 2008 Gerhardsson siirtyi Allsvenskaniin nousseen BK Häckenin päävalmentajaksi.  Hänen johdollaan Häcken pelasi loistavan kauden 2009 ja teki historiansa parhaan Allsvenskan-sijoituksen ollen viides. Gerhardssonin johdolla Häcken jatkoi hyviä esityksiään Allsvenskanissa myös seuraavina vuosina. Kaudella 2012 joukkue taisteli jopa mestaruudesta ollen lopulta liigassa kakkonen. 

Kaudella 2016 Gerhardsson luotsasi BK Häckenin yllätysmestariksi Ruotsin cupissa. Toista kertaa historiassaan loppuotteluun selvinnyt Häcken voitti mestaruuden kaadettuaan Malmö FF:n rangaistuspotkukilpailun jälkeen.

### Meriitit valmentajana

* Ruotsin cup: 2006 (apuv.), 2016

## Lähteet
Koripallon Bulgarian liiga

**Bulgarian liiga** on koripallon korkein sarjataso Bulgariassa. Sarja perustettiin vuonna 2008, jolloin se korvasi Bulgarian A-divisioonan. Samalla A-divisioonasta tuli Bulgarian toiseksi korkein sarjataso. 

## Joukkueet kaudella 2025–2026

## Mestaruudet seuroittain
Rengasnokkatiira

**Rengasnokkatiira** (*Sterna trudeaui*) on eteläamerikkalainen tiiralaji. Sen esiintymisalue käsittää mantereen eteläosan sisämaata ja rannikkoa Kaakkois-Brasiliasta ja Uruguaysta Patagoniaan, harvinaisena Santa Cruziin, ja Chilen Aconcagualta Llanquihueen. John James Audubon kuvaili lajin holotyypin Great Egg Harborista New Jerseystä (todennäköisesti paikka väärin) vuonna 1838.

## Lähteet
Irja Ranin

**Irja Ranin** (o.s. **Hämeranta**, 7. huhtikuuta 1930 Nurmes – 2. elokuuta 1995 Espoo) oli suomalainen teatteri- ja televisio-ohjaaja, näyttelijä ja toimittaja.

Ranin oli näyttelijäpariskunta Toivo Hämerannan ja Kerttu Hämerannan ainoa lapsi. Hän aloitti teatteriuransa Turun kaupunginteatterin harjoittelijana ja näyttelijänä. Hän näytteli myös Suomen Työväenteatterissa, vuosina 1953–1954. Hän esiintyi myös muutamissa elokuvissa, muun muassa elokuvissa *[[Ruusu ja kulkuri]]* (1948), *[[Rengasmatka eli peräkylän pikajuna]]* (1952) ja *[[Pekka Puupää (elokuva)|Pekka Puupää]]* (1953).

Ranin tunnettiin myös television lastenohjelmien tekijänä. Hän aloitti televisiouransa Tesvisiossa ja työskenteli sen jälkeen Yleisradion TV2:ssa, josta siirtyi vuonna 1967 TV1:n lastenohjelmien toimitukseen. Hän teki muun muassa Niksulan TV:tä, Suomen ensimmäistä lasten televisio-ohjelmaa, ja ohjasi monia lastensarjoja, kuten *[[Hiirihäiriö]]*, *[[Heikkopeikko]]* ja Histamiini-hevosesta kertoneet sarjat. Hän toimi myös Mainos-TV:n kuuluttajana.

Ranin jatkoi televisiotyönsä ohessa myös teatterialalla. Hän perusti aviomiehensä Matti Raninin kanssa Kasper-teatterin, jossa hän muun muassa näytteli ja toimi lavastajana, ja jolle hän myös suunnitteli nukkeja. Kasper-teatteri toimi vuosina 1961–1988. 

Ranin jäi eläkkeelle vuonna 1991. Hän sai työstään suomalaisen lastenkulttuurin hyväksi muun muassa Mannerheimin Lastensuojeluliiton keskushallituksen myöntämän Arvo Ylppö -mitalin vuonna 1965, Suomen Leijonan ritarikunnan ansioristin vuonna 1984 ja Suomen Teatterijärjestöjen Keskusliiton kultaisen ansiomerkin vuonna 1989. 

Irja Ranin kuoli syöpään Jorvin sairaalassa Espoossa 1995. Hänet on haudattu Hietaniemen hautausmaan Uurnalehtoon.

## Lähteet

## Aiheesta muualla
*Ylen Elävä arkisto: Lastenohjelmat alkoivat Kasperista
Snaressaartenpingviini

**Snaressaartenpingviini** (*Eudyptes robustus*) on Uuden-Seelannin kotoperäinen pingviinilaji. Walter Oliver kuvaili lajin holotyypin vuonna 1953.

## Koko ja ulkonäkö
Pingviini kasvaa noin 40 senttimetrin pituiseksi ja 3 kilogramman painoiseksi. Ulkonäöltään snaressaartenpingviini on hyvin samankaltainen vuonopingviinin kanssa. Kaula, selkä ja kyljet ovat mustat, vatsa valkoinen. Nokan vierustalta molemminpuolisesti kulkee keltainen viiru silmien yli.

## Ravinto
Ravinto koostuu pääasiassa äyriäisistä, kaloista ja kalmareista.

## Lisääntyminen ja levinneisyys
Pingiivini munii syys-lokakuussa kaksi munaa. Noin 60 prosenttisesti kaksi poikasta kuoriutuu, mutta yleensä vain toinen poikasista selviää hengissä. Snaressaartenpingviini elää vain Snaressaarilla, jotka sijaitsevat noin 200 kilometriä Eteläsaaresta etelään. Lajin populaation koko on noin 30&nbsp;000&nbsp;pesivää paria.

## Lähteet
Punaisen surman naamio

**Punaisen surman naamio** (*The Masque of the Red Death*, Suomessa myös nimillä *Kuolinnaamio* ja *Paholaisen lemmikkinä*) on Roger Cormanin ohjaama brittiläis-yhdysvaltalainen kauhuelokuva vuodelta 1964. Se perustuu Edgar Allan Poen novelliin ja pääosaa esittää Vincent Price. Corman oli tehnyt Pricen kanssa vaihtelevalla menestyksellä lukuisia elokuvia Poen novellien pohjalta, mutta *Punaisen surman naamio* on niistä paras.

Elokuvan tapahtumat sijoittuvat 1100-luvun Italiaan, jossa paholaista palvova ruhtinas yrittää välttää ruttoa (”Punainen surma”) sulkeutumalla linnaansa.

Suomessa elokuva kiellettiin kokonaan 21.11.1972 ”raaistavana” mutta sallittiin 22.12.1972 ikärajana K-18. Ikärajaksi muutettiin 1988 K-16 (nykyisen lain mukaan K-15).

## Rooleissa

## Arvioita
*[[Video-opas|Video-oppaassa]]* 1994 Kari Salminen kutsui nimellä *Kuolinnaamio* julkaistua videoversiota elokuvasta ”eksploitaatiokuninkaan symboleista raskaaksi Poe-sarjan kruunuksi” ja ”bergmanilaiseksi taide-elokuvaksi amerikkalaiseen tapaan”. Hän valitteli Nicolas Roegin upean kuvauksen kalpenevan silloisella VHS-videolaadulla katsottuna.

## Lähteet
* 

### Viitteet

## Aiheesta muualla
* 
* 
*
Grzegorz Zajączkowski

**Grzegorz Zajączkowski** (s. 25. kesäkuuta 1980) on puolalainen pikajuoksija.

Zajączkowski oli Birminghamin sisäratojen MM-kisoissa 2003 mukana Puolan joukkueessa, joka voitti MM-pronssia 4 x 400 metrin viestijuoksussa.

## Ennätykset
Lähde: 
* 100 metrin juoksu: 10,58 (2004)
* 200 metrin juoksu: 20,95 (2004)
* 300 metrin juoksu: 33,71 (2008)
* 400 metrin juoksu: 45,93 (2004)

## Lähteet
Wang Meng

**Wang Meng** (s. 10. huhtikuuta 1985) on kiinalainen kaukalopikaluistelija. Hän on maansa parhaiten talviolympialaisissa menestynyt urheilija, joka on saanut neljä kultaa, hopean ja pronssin. Vancouverin olympialaisissa hän voitti 500 ja 1000 metriä, ja osallistui Kiinan voittoisaan naisten viestijoukkueeseen. Torinossa 2006 hän sai kultaa, hopeaa ja pronssia. Kaukalopikaluistelun maailmanmestaruuskilpailuissa vuonna 2008 hän voitti 500, 1000 ja 1500 metriä.

## Katso myös
*Kaukalopikaluistelu talviolympialaisissa 2006
*Kaukalopikaluistelu talviolympialaisissa 2010
## Lähteet
Turkin itsenäisyyssota

**Turkin itsenäisyyssota** käytiin vuosina 1919–1923  ensimmäisen maailmansodan jälkinäytöksenä. Se johti nykyisen Turkin tasavallan syntymiseen. 

Nykyisen Turkin edeltäjä, Osmanien valtakunta taisteli Saksan rinnalla ensimmäisessä maailmansodassa. Lokakuussa 1918 turkkilaiset antautuivat ympärysvalloille, Mehmed Talat ja puolueen ministeriö erosivat ja aselepo allekirjoitettiin brittiläisen taistelulaivan kannella Aigeianmerellä.

Turkkilaisten kansallistunne nousi Kreikan miehitettyä Smyrnan (nyk. İzmir) toukokuussa 1919. Kaupunki ympäristöineen oli määrätty Kreikalle Sèvresin rauhansopimuksessa, jonka sulttaani oli hyväksynyt ympärysvaltojen painostuksesta, mutta jota parlamentti ei ikinä ratifioinut. Sodan lopuksi osmanien hallitus oli täysin romahtanut, ja rauhansopimuksella suurin osa maata jaettiin voittajavaltojen kesken.

Maailmansodassa kunnostautunut Mustafa Kemal lähetettiin Itä-Anatoliaan kukistamaan kapinaa. Kemal käytti tilaisuutta hyväkseen ja perusti kansallisen liikkeen, joka valitsi keskuksekseen Ankaran. Hän halusi perustaa Anatoliaan osmanien valtakunnan perilliseksi monikulttuurisen valtion, minkä ansiosta myös kurdit tukivat häntä.  Huhtikuussa 1920 Ankaran väliaikaishallitus tarjosi Kemalille kansalliskokouksen presidentin paikkaa. Uusi parlamentti ilmoitti hylkäävänsä vanhan hallituksen ja Sèvresin sopimuksen.

Kreikkalaiset olivat jo edenneet sisämaahan ja kohti Ankaraa. Marmaranmeren pikkukaupunkeja alettiin kreikkalaistaa ja esim. Aydıniin ja İzmiriin muutti manner-Kreikasta tuhansia siirtolaisia asuttamaan Kreikan valloittamia alueita. Kemal ja hänen kakkosmiehensä pašša Ismet (myöhemmin İsmet İnönü) löivät kuitenkin kreikkalaiset Sakaryan ja Dumlupınarin taisteluissa elokuussa 1921 ja elokuussa 1922. Italia, jolle osa Anatoliasta oli luovutettu, ei puolustanut osuuttaan, eikä Ranskalla ja Britannialla ollut enää kiinnostusta liittyä sotaan. 

Kemalin joukot valloittivat 9. syyskuuta 1922 İzmirin, jossa armeija aloitti armenialaisten systemaattisen vainoamisen. 13. syyskuuta 1922 Turkin armeija sytytti İzmirin armenialaiskaupunginosan palamaan. Suotuisten tuulten ja bensiinillä kasteltujen katujen vuoksi tuli levisi myös kreikkalaisten asuttamaan kaupungin keskustaan. Arviolta 30&nbsp;000 ihmistä sai surmansa. Satoja tuhansia jäi kodittomaksi ja lähti pakolaiseksi Kreikkaan. 

Kemalin voitto itsenäisyyssodassa pelasti Turkin itsenäisyyden, ja Sèvresin sopimus korvattiin Lausannen sopimuksella, jossa Turkki sai takaisin koko Anatolian ja Itä-Traakian kreikkalaisilta. Sen sijaan Turkille ennen ensimmäistä maailmansotaa kuuluneet Syyria, Irak ja Palestiina jäivät Ison-Britannian ja Ranskan hallintaan Kansainliiton mandaattialueina. Turkin tasavalta perustettiin 29. lokakuuta 1923, ja Kemalista tuli sen ensimmäinen presidentti. Sodan jälkeen Vähän-Aasian länsirannikolla asunut kreikkalaisväestö joutui lähes kokonaisuudessaan poistumaan maasta, kun väestöryhmien suhteet kärjistyivät. Vihan taustalla oli kreikkalaisten keskuuteen 1800-luvulla levinnyt megáli idéa -aate, jonka mukaan Turkin kreikkalaisalueet tulisi liittää Kreikkaan.

## Katso myös

* Kreikan–Turkin sota (1919–1922)

## Lähteet
Paskasheriffin paluu

**Paskasheriffin paluu** on rap-artisti Steen1:sen 22. maaliskuuta 2010 julkaistu EP.

## Kappaleet
# Nälkäinen MC
# Foliopää
# Astronauttilaulu (mukana Massmurda-Pena & Kastanja H)
# Menny vähä huonosti (mukana Michael J. Fax, Bulle, Retale, Panama Rayo, Aztra, VakioAkli & Palervo Kalsa)
# Hämeenlinna-Helsinki (Pienet väliläpät)
# Kuus lyhyttä

## Arvostelut
* Redrum-187: 

## Lähteet
Keiko Agena

**Christine Keiko Agena** (s. 3. lokakuuta 1973 Honolulu, Havaiji) on amerikanjapanilainen näyttelijä, joka on parhaiten tunnettu roolistaan sarjassa *[[Gilmoren tytöt]]*, jossa hän näytteli Roryn parasta ystävää Lane van Gerbigia (o.s. Kim). Hän on myös vieraillut televisiosarjoissa *[[Teho-osasto (televisiosarja)|Teho-osasto]]*, *[[Felicity]]* ja *[[Rakkauden anatomia]]*.

Agena on näytellyt kymmenvuotiaasta lähtien. Hän meni naimisiin Shin Kawasakin kanssa helikopterissa Las Vegasin yllä 19. joulukuuta 2005.

## Lähteet

## Aiheesta muualla
* Virallinen kotisivu
* 
* Keiko Agena's biography on filmbug
* PopGurls Interview: Keiko Agena
Mila (etunimi)

__notoc__
**Mila** tai **Miila** on naisen etunimi. Nimi on peräisin slaavilaisista kielistä, joissa se tarkoittaa herttaista tai suloista, mutta se on toisaalta käsitetty myös lyhentymäksi nimestä Emilia tai Ludmila.

Suomessa Mila on vuoden 2019 loppuun mennessä annettu 3&nbsp;182 henkilölle, joista suurin osa on 2010-luvulla syntyneitä. Miila-nimisiä Suomessa on ollut 352. Vuodesta 2010 lähtien Milan nimipäivä on ollut 19. toukokuuta, joka jo ennestään oli muun muassa Emilian nimipäivä. Vuonna 2025 nimi lisättiin samalle päivälle myös Suomen ruotsinkieliseen kalenteriin.

## Tunnettuja Miloja ja Miiloja
* Mila Kajas-Virtanen (s. 1972), suomalainen taitoluistelija
* Mila Kasvio (1917–1991), suomalainen uimari
* Mila Kunis (s. 1983), ukrainalais-yhdysvaltalainen näyttelijä
* Mila Niemi, suomalainen lavastaja, pukusuunnittelija ja maskeeraaja
* Mila Parély (1917–2012), ranskalainen näyttelijä
* Mila Teräs (s. 1975), suomalainen kirjailija
* Miila Virtanen (s. 1990), suomalainen näyttelijä
* Miila Westin (s. 1987), suomalainen kuvittaja

## Lähteet
Kūlob

**Kūlob** () on kaupunki Xatlonin maakunnassa Tadžikistanissa. Se sijaitsee Jaxobjoen laaksossa 190 kilometriä maakunnan pääkaupungista Boxtarista itään. Vuoden 2020 väestönlaskennan mukaan kaupungissa oli 103&nbsp;541 ja kaupunkialueella 216&nbsp;830 asukasta.

Kūlobin kaupunkialueen pinta-ala on 276 neliökilometriä. Se rajoittuu pohjoisessa Xovalingin, idässä Mu’minobodin, kaakossa Šamsiddin Šohinin ja lännessä Vose’n piireihin. Jaxobin laakson itäpuolella kohoavat Hazrati Šohin reunavuoret.

Seudulla vallitsee mannerilmasto. Talvet ovat lyhyitä ja säältään epävakaita ja kesät pitkiä, kuumia ja kuivia. Keskilämpötila on tammikuussa 2 ja heinäkuussa 30 astetta. Vuotuinen sademäärä on 500–600 millimetriä.

Kaupunkialueeseen kuuluvat Kūlobin kaupungin lisäksi Dahanan, Kūlobin (keskuspaikka Lağmon), Zarbdorin ja Zirakīn maalaiskunnat. Kyliä on yhteensä 63. Kaupunkiväestön osuus on 48 prosenttia. Asukkaat ovat etupäässä tadžikkeja ja uzbekkeja.

Paikkakunta on syntynyt 700–600-luvulla ennen ajanlaskun alkua. 800–1100-luvuilla se tunnettiin silkkitien varrella sijainneena Iskandaran kaupunkina. Kūlob mainitaan ensimmäisen kerran 1200-luvun vaihteessa. Se oli puoli-itsenäisen maakunnan keskus ja tärkeä kauppapaikka Hisorinlaaksosta Afganistaniin johtavalla reitillä. Vuodesta 1870 lähtien alue kuului Buharan emiirikuntaan. Puna-armeija valtasi sen vuonna 1921.

Kūlob oli samannimisen hallintoalueen keskus vuosina 1939–1955 ja 1973–1992. Sen liikenneyhteydet olivat heikot ja taloudellinen kehitys melko vaatimatonta. Tadžikistanin sisällissota sai vuonna 1992 alkunsa Kūlobista, ja se päättyi kulobilaisten ja maan pohjoisosan edustajien voittoon.

Kūlobin kautta kulkee Vuoristo-Badahšaniin johtava maantie. Se on myös Botlixista tulevan rautatien pääteasema. Matkaa maan pääkaupunkiin Dušanbehen on 204 kilometriä. Kaupungissa on kansainvälinen lentoasema.

Kaupungissa toimii maatalous- ja tekstiiliteollisuuden koneiden osia valmistava tehdas, puuvillankäsittelylaitoksia sekä tekstiili-, jalkine-, elintarvike- ja rakennustarviketeollisuutta. Kulttuurilaitoksia ovat yliopisto, aluekirjasto, teatteri, kotiseutumuseo ja Mir Sayyid Ali Hamadanin museo. Tärkein nähtyvyys on 1300–1600-luvuilla rakennettu Mir Sayyid Hamadanin mausoleumi.

## Lähteet

## Aiheesta muualla
David Sutcliffe

**David Sutcliffe** (s. 8. kesäkuuta 1969 Saskatoon, Saskatchewan, Kanada) on kanadalainen näyttelijä. Hän on tunnettu roolistaan *[[Gilmoren tytöt]]* -televisiosarjan Christopher ”Chris” Haydeninä. Sutcliffe on myös vieraillut yhdessä *[[Frendit|Frendien]]* jaksossa.

## Aiheesta muualla
* 
*David Sutcliffe talks to theTVaddict.com
Ipconfig

`ipconfig` (*[[IP|*'i**nternet **p**rotocol]] **config*'uration*) on Microsoft Windows:n tekstipohjainen konsoliohjelma, jonka avulla voidaan tarkastella kaikkia koneen tämänhetkisiä TCP/IP-verkkoasetuksia. Sen avulla voidaan myös hakea uudelleen asetukset Dynamic Host Configuration Protocol DHCP- ja Domain Name System DNS-paveluille.

Komennon vakiopolku on `%WINDIR%\System32\ipconfig.exe` (vakioasennuksessa `C:\WINDOWS\System32\ipconfig.exe`).

## Lähteet

## Aiheesta muualla

*Microsoft TechNet Ipconfig article
*VariableGHz article detailing ipconfig settings in Vista 
*Windows 95, 98, ME; Windows 2000 and XP MS-DOS shell syntax
Walter Oliver

**Walter Reginald Brook Oliver** (7. syyskuuta 1883 Launceston, Tasmania – 16. toukokuuta 1957 Wellington) oli uusiseelantilainen lintutieteilijä, nilviäistutkija ja museon kuraattori.

Oliver syntyi Tasmaniassa, josta muutti perheensä mukana Taurangaan vuonna 1896. Jo lapsesta saakka hän oli kiinnostunut luonnosta, ja teki havaintoja ja muistiinpanoja koko loppuelämänsä ajan. Vuonna 1908 hän osallistui Kermadecsaarille suuntautuneelle tutkimusmatkalle. Vuonna 1910 hän liittyi Royal Australasian Ornithologists Unioniin (RAOU), jossa hän toimi Uuden-Seelannin haaran sihteerinä vuodesta 1914 kuolemaansa saakka. Hän toimi myös yhdistyksen puheenjohtajana 1943–1944 ja varapuheenjohtajana 1942–1943.

Vuonna 1928 Oliver valittiin Wellingtonissa sijaitsevan Dominion Museumin johtajaksi. Hän jäi eläkkeelle 1947. Vuonna 1930 hän julkaisi lintuoppaan Uuden-Seelannin linnustosta, *New Zealand Birdsin*, jonka laajennettu ja uudistettu painos ilmestyi 1955.

Oliver nimesi linnuista snaressaartenpingviinin (*Eudyptes robustus*) vuonna 1953.

## Teoksia
* 1923: *Marine Littoral Plant and Animal Communities in New Zealand*
* 1924: *Report of the Sixteenth Meeting of the Australasian Association for the Advancement of Science* Wellington Meeting, tammikuu 1923.
* 1928: *The Flora of the Waipaoa Series (Later Pliocene) of New Zealand*
* 1930: *New Zealand Birds* (uusintapainokset 1955 ja 1974)
* 1935: *The genus Coprosma*
* 1948: *Nature Study: Plants and Animals of New Zealand*
* 1949: *The Moas of New Zealand and Australia*
* 1951: *Botanical Discovery in New Zealand*.

## Lähteet
Alex Borstein

**Alexandrea ”Alex” Borstein** (s. 15. helmikuuta 1971), tunnettu myös nimellä ”a.bo”, on yhdysvaltalainen näyttelijä, laulaja, käsikirjoittaja ja koomikko. Parhaiten hänet tunnetaan Foxin komediasarjasta *[[MADtv]]* ja Lois Griffinin ääniroolista animaatiosarjassa *[[Family Guy]]*. Borstein on nähty myös televisiosarjassa *[[Gilmoren tytöt]]* kolmessa eri roolissa, yhteensä yhdeksän jakson verran*.* 

Borstein on ollut vuodesta 1999 lähtien naimisissa Jackson Douglasin kanssa. Heillä on vuonna 2008 syntynyt poika. Borstein harrastaa harpunsoittoa. Hän on juutalainen.

## Lähteet

## Aiheesta muualla

* Virallinen kotisivu
* 
* 
* SuicideGirls interview with Alex Borstein
Natasha Bedingfieldin diskografia

Tämä on englantilaisen pop-musiikkia esittävän laulaja **[[Natasha Bedingfield]]in [[diskografia]]**. Uransa aikana Bedingfield on julkaissut muun muassa 3 studioalbumia, joista viimeisin on vuodelta 2011. 

Bedingfieldin debyyttialbumi *[[Unwritten]]* julkaistiin syyskuussa 2004 ja sitä myytiin maailmanlaajuisesti yli kaksi miljoonaa kappaletta. Albumilta julkaistiin neljä singleä ja sen nimikkokappale "Unwritten" oli ehdokkaana Grammy-gaalassa. Bedingfieldin toinen studioalbumi *[[N.B.]]* julkaistiin vuonna 2007 ja kaksi sen singleistä sijoittuivat Britanniassa kymmenen parhaan joukkoon. Tammikuussa 2008 julkaistiin *N.B.:n* pohjoisamerikkalainen versio *[[Pocketful of Sunshine]]*. Joulukuussa 2010 Bedingfield julkaisi kolmannen studioalbuminsa, *[[Strip Me]]*, Pohjois-Amerikassa. Keväällä 2011 julkaistiin sen kansainvälinen versio, *Strip Me Away*. 

## Albumit
### Studioalbumit

### Livealbumit

## Singlet

## EP:t

## Musiikkivideot

## Lähteet
Robert Krasker

**Robert Krasker** (12. elokuuta 1913 Perth &ndash; 16. elokuuta 1981) oli australialainen elokuvaaja. Hän sai Oscar-palkinnon vuoden 1949 elokuvasta *[[Kolmas mies]]*. Kraskerin  muita elokuvia ovat muun muassa *[[Hiljainen amerikkalainen (vuoden 1958 elokuva)|Hiljainen amerikkalainen]]* (1958), *[[El Cid – kuninkaan soturi]]* (1961) ja Neitoperho (1965).

## Lähteet

## Aiheesta muualla
* 
*
Ystävykset

**Ystävykset** (*The Life and Death of Colonel Blimp*, Suomessa myös nimellä *Se alkoi Berliinissä*) on Michael Powellin ja Emeric Pressburgerin ohjaama, käsikirjoittama ja tuottama brittiläinen draamaelokuva vuodelta 1943. Se oli Powellin ja Pressburgerin ensimmäinen mestariteos ja yksi heidän rakastetuimmista elokuvistaan. Elokuva muistetaan myös yhtenä parhaimmista Technicolor-väreissä kuvatuista elokuvista.

*Ystävykset* kertoo kenraali Clive Wynne-Candyn elämästä ja urasta vuosien 1902 (toinen buurisota) ja 1942 (toinen maailmansota) välillä. Se kuvaa muun muassa brittiläisen ja saksalaisen upseerin vuosikymmeniä jatkunutta ystävyyttä. Positiivisesti esitetty saksalainen upseeri oli tuolloin liikaa Britannian hallitukselle ja etenkin sen pääministeri Winston Churchillille, jotka yrittivät estää elokuvan tekemisen.

*Ystävykset* valittiin British Film Instituten vuonna 1999 kokoamalle listalle 1900-luvun sadasta parhaasta brittielokuvasta. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

## Rooleissa

## Tuotanto
### Alkuteos
*Ystävykset* perustuu David Lowin poliittiseen pilapiirrossarjaan *Colonel Blimp*, joka ilmestyi Britanniassa 1930-luvulla. Pilapiirrosten eversti Blimp on vanhoillinen ja jäykkäniskainen brittiupseeri. Elokuvan Blimp (elokuvassa kenraali Clive Wynne-Candy) on huomattavasti miellyttävämpi henkilö, jossa ei ole pilapiirroshahmon ilkeyttä.

### Esituotanto
Powell ja Pressburger joutuivat elokuvan käsikirjoituksen takia törmäyskurssille Britannian hallituksen ja pääministeri Winston Churchillin kanssa. Toinen maailmansota oli vielä käynnissä ja viranomaisten mielestä elokuva kuvasi saksalaisia liian positiivisesti. On syytä muistaa, että elokuva tekohetkellä 1942 Lontoota pommitettiin lähes joka yö ja Saksa näytti olevan voitolla. Churchill vastusti kiivaasti elokuvan tekemistä. Sotaministeriö ei antanut Powellin ja Pressburgerin käyttää armeijan varusteita tai kalustoa. Powellin omaelämäkerran mukaan he varastivat ne.  

#### Roolijako
Elokuvan pääosaan ohjaajat olisivat halunneet Laurence Olivierin, mutta Britannian sotaministeriö ei suostunut vapauttamaan Olivieria asevelvollisuudestaan kuvausten ajaksi. 

## Vastaanotto
*Ystävykset* sai hyvän vastaanoton Britanniassa ensi-iltansa aikana. Chruchill ei ollut kuitenkaan vielä luovuttanut: elokuva joutui vientikieltoon noin kahden vuoden ajaksi. Vientikielto koski ennen kaikkea Yhdysvaltoja, jossa elokuvan ensi-ilta oli vasta 1945 rajusti lyhennettynä versiona. Leikkaamattoman version ensi-ilta Yhdysvalloissa oli vasta 1980-luvulla. 

## Lähteet
*
*
*
*
*
*

### Viitteet

## Aiheesta muualla
* 
* 
*
Ilmiantaja (täsmennyssivu)

**Ilmiantaja** voi viitata seuraaviin asioihin:

*ilmiantaja, henkilö joka tarkkailee muiden elämää ja raportoi tiedoistaan eteenpäin
**[[Ilmiantaja (vuoden 1929 elokuva)|Ilmiantaja]]* (*The Informer*), Arthur Robinsonin ohjaama brittiläinen draamaelokuva vuodelta 1929
**[[Ilmiantaja (vuoden 1935 elokuva)|Ilmiantaja]]* (*The Informer*), John Fordin ohjaama yhdysvaltalainen draamaelokuva vuodelta 1935
**[[Ilmiantaja (vuoden 1962 elokuva)|Ilmiantaja]]* (*Le doulos*), Jean-Pierre Melvillen ohjaama ranskalainen rikoselokuva vuodelta 1962
**[[Ilmiantaja!]]* (*The Informant!*), Steven Soderberghin ohjaama yhdysvaltalainen komediaelokuva vuodelta 2009
**[[The Snitch – ilmiantaja]]* (*Primary Suspect*), Jeff Celentanon ohjaama yhdysvaltalainen toimintaelokuva vuodelta 2000.
Ritola-halli

**Ritola-Halli** on Seinäjoen Peräseinäjoella sijaitseva urheiluhalli. Sen rakennustyöt aloitettiin toukokuussa 1998 ja se valmistui vuodeksi 1999. Ritola-Halli toimii Peräseinäjoen Toiveen eri lajien harjoittelu- ja kotikenttänä. Ritola-Hallissa järjestetään myös vuosittaiset painikilpailut Mannin Matsit. Halli on saanut nimensä entisen peräseinäjokelaisen juoksijan, Ville Ritolan mukaan.

## Faktat
Ritola-Hallin valmistumisvuosi on 1999. Halli on yksikerroksinen. Pääsalin koko on 1000 neliömetriä ja sen alustana on mattolattia. Juoksuradan pituus on 80 metriä. Lisäksi hallista löytyy myös 200 hengen ravintolasali, kuntosali sekä tanssisali. Katsomotilana Ritola-Hallissa on noin 250 hengen sisäänvedettävä katsomo.

## Historia
Peräseinäjoen kunta oli kuntasuunnitelmissa varautunut rakentamaan koulukeskuksen yhteyteen liikuntatilat ja toiveena oli että rakennustyöt voitaisiin aloittaa jo vuonna 1996. Helmikuussa 1995 tarkempi aikataulu ei kuitenkaan vielä ollut tiedossa, mutta kunnanhallitus asetti jo Ritola-Hallin rakennustoimikunnan ja rakennuttajaksi valittiin Antti Katajamäki Ky Tampereelta.

Ritola-Hallin kustannusarvio oli 16,5 miljoonaa markkaa ja opetusministeriö oli ajoittanut hallin vuoden 1998 valtionosuuden saajaksi. Valtuusto hyväksyi hallin piirustukset ja kustannusarviot marraskuussa 1997. Valtionosuus kattoi 4–6 miljoonaa markkaa ja lisäksi J. G. Annalan säätiö myönsi hallille 125&nbsp;000 markkaa.

Hallin teräsrungon toimitti MAK-Metalli ja rakennustyöt pääsivät alkuun toukokuussa 1998. Halli valmistui vuodeksi 1999.

## Lajit
RitolaHallissa voi urheilulajeista harjoittaa eri sisäpelejä, kuten lentopalloa, salibandya, futsalia ja koripalloa. Yleisurheilulajeista keihäänheittoa, kuulantyöntöä, seiväs- ja korkeushyppyä, pituushyppyä ja kolmiloikkaa. Myös pesäpallon lyöntiharjoituksia varten hallissa on lyöntiverkko. Hallin yhteydessä ja läheisyydessä toimivat myös koulujen kaksi liikuntasalia, painisali sekä Peräseinäjoen pesäpallostadion.

## Lähteet
Kerrostus

**Kerrostus** () on tietokoneissa ennen virtuaalimuistin laajamittaista käyttöönottoa käytössä ollut menetelmä suurien ohjelmien ajamiseksi.

Ennen virtuaalimuistia tietokoneiden fyysinen muisti eli muistiavaruus oli usein suurempi kuin suorittimen viittauskyky eli osoiteavaruus. Suuret ohjelmat eivät mahtuneet suhteellisen pieniin osoiteavaruuksiin (usein 16 bittiä), joten samat muistiosoitteet piti käyttää useampaan kertaan.  Kerrostuksessa ohjelman eri osat sijoiteltiin niin, että sellaiset osat, joita ei tarvittu yhtä aikaa, käyttivät samaa osaa osoiteavaruudesta ja joskus myös muistiavaruudesta.

Kerrostaminen vaati ohjelmiston sisäisten suhteiden hyvää tuntemista, koska vääränlainen kerrostus johti joko virheeseen tai erittäin hitaaseen toimintaan. Hitaus syntyi siitä, että tyypillisesti kerrostettava osa ohjelmaa haettiin keskusmuistiin massamuistilaitteelta. Jos kerrostusvaihtoehtoja vaihdettiin usein, tämä hidasti olennaisesti ohjelman toimintaa.  Kerrostus voitiin tehdä myös niin, että koko ohjelma oli kerrallaan keskusmuistissa, ja ohjelmien kopioimisen asemesta muutettiin muistihallinnan rekisterien arvoja.  Tällöin hitausongelma hellitti selvästi, mutta virhealttius jäi jäljelle. Erityisen ongelmallisia olivat kerrostetut käyttöjärjestelmäytimet, sillä virhe kerrostuksessa aiheutti varmasti käyttöjärjestelmän kaatumisen.

Ennen virtuaalimuistin tuloa arvioitiin jopa puolet suuren ohjelmistoprojektin ongelmista tulevan kerrostuksen käytöstä. Virtuaalimuisti ratkaisee virheiden osalta kerrostuksen ongelmat. Liian pienelle keskusmuistille ei virtuaalimuistikaan voi mitään, mikä näkyy ohjelman ajon hitautena.

## Lähteet
*Ilkka Haikala ja Hannu-Matti Järvinen: *Käyttöjärjestelmät* (luku 4). Talentum 2003.
Unwritten

**Unwritten** on englantilaisen pop-laulaja Natasha Bedingfieldin esikoisalbumi. Se julkaistiin Isossa-Britanniassa 6. syyskuuta 2004 ja Yhdysvalloissa 2. elokuuta 2005, missä se oli sijalla kaksikymmentäkuusi. *Unwritten*-albumilta on julkaistu neljä singleä, "Single", "These Words", "Unwritten" ja "I Bruise Easily", sekä viides, vain Pohjois-Amerikassa julkaistu kappale "The One That Got Away".

## Raidat
### (Alkuperäinen) kansainvälinen versio
# "These Words" 3:36
# "Single" 3:54
# "I'm a Bomb" 3:42
# "Unwritten" 4:19
# "I Bruise Easily" 4:14
# "If You're Gonna..." 3:21
# "Silent Movie" 3:45
# "We're All Mad" 4:45
# "Frogs & Princes" 3:44
# "Drop Me in the Middle" 4:15
# "Wild Horses" 3:58

### Bonus raidat
# "Size Matters" 3:23 (vain Ison-Britannian versio)
# "Peace of Me" 3:42 (vain Ison-Britannian versio)
* "Sojourn" (piilotettu raita) 3:19

### Yhdysvaltalainen ja japanilainen versio
# "These Words (I Love You, I Love You)" 3:38
# "Single" 3:54
# "Unwritten" 4:18
# "Silent Movie" 3:45
# "Stumble" 3:36
# "Peace of Me" 3:42
# "If You're Gonna..." 3:12
# "Drop Me in the Middle" 4:14
# "We're All Mad" 4:46
# "I Bruise Easily" 4:12
# "The One That Got Away" 4:16
# "Size Matters" 3:23
# "Wild Horses" 3:55
* "Sojourn" (piilotettu raita) 3:19
Kate More

**Kate More** (s. 13. heinäkuuta 1978) on alankomaalainen pornonäyttelijä. Hän syntyi Rotterdamissa, ja hänen aktiivinen uransa kesti vuodesta 1998 vuoteen 2006. Hänet palkittiin ”Paras uusi eurooppalainen tähtönen” () -palkinnolla vuoden 1999 Hot d’Or -juhlagaalassa. Hän jakoi Niki Andersonin ja Silvia Saintin kanssa FICEB:n parhaan lesbokohtauksen Ninfa-palkinnon vuonna 2000. Hän on toiminut myös *[[Penthouse]]n* mallina.

## Elokuvia
* *Private-Penthouse Film: Call Girl* (2000)
* *There’s More Than One Angle to Multisex* (2000)
* *Fashion* (2000)

## Lähteet

## Aiheesta muualla
*
Pystytöyhtöpingviini

**Pystytöyhtöpingviini** eli **pyrstötöyhtöpingviini** (*Eudyptes sclateri*) on töyhtöpingviineihn kuuluva pingviinilintu. Laji on nimetty brittiläisen eläintieteilijän Philip Lutley Sclaterin mukaan.

## Koko ja ulkonäkö
Pystytöyhtöpingviinit ovat keskimäärin 65 senttiä korkeita ja voivat painaa jopa 6,5 kiloa. Se on yksi sukunsa suurimmista lajeista. Naaraat ovat tavallisesti koiraita pienempiä. Nokka on pitkä, väritykseltään tumman ruskeanoranssi. Aikuisen linnun höyhenpeite on muiden pingviinien tavoin selästä musta ja vatsasta valkoinen. Siipien yläpuolet ovat mustat, joskin niiden reunat ovat valkoiset. Siipien sisäpinnat ovat valkoiset, mustia siivenkärkiä lukuun ottamatta. Pystytöyhtöpingviinillä on vuonopingviinin ja snaressaartenpingviinin tavoin kummankin silmän yläpuolella ylöspäin osoittava keltainen, pitkä ja harjamainen töyhtö, joka ulottuu nokantyvestä pään päälle. Muista töyhtöpingviineistä poikaten se pystyy nostamaan ja alentamaan jäykkiä töyhtöjään.

## Levinneisyys ja elinympäristö
Suurin osa pystytöyhtöpingviineistä pesii Bounty- ja Antipodisaarilla Uudessa-Seelannissa. Pienempinä määrinä niitä pesii myös Campbell- ja Auclandraasilla. Pesäpaikat ovat kallioisia ja jyrkänteisiä, joissa ei usein ole merkittävästi maannosta tai kasvillisuutta. Ne voivat pesiä jopa 75 metrin korkeudessa merenpinnasta. Pesimäkauden ulkopuolisen ajan ne viettävät kylmillä subantarktisilla merillä, joskaan tarkkaa sijaintia ei tiedetä. Kannan arvioidaan käsittävän 150&nbsp;000–170&nbsp;000 yksilöä.

## Lähteet
Puolustusvoimien teknillinen tutkimuslaitos

**Puolustusvoimien teknillinen tutkimuslaitos** (lyhenne **PvTT**) oli Ylöjärven Lakialassa ja osittain Riihimäellä sijaitseva Pääesikunnan alainen sotilaslaitos, joka tuotti puolustusvoimien ja maanpuolustuksen kehittämiseksi ja päätöksenteon tueksi elektroniikan ja informaatiotekniikan, suojan sekä asetekniikan tutkimuspalveluita. Puolustusvoimien tutkimustoiminnan uudelleenjärjestelyssä teknillisen tutkimuslaitoksen tilalle perustettiin Puolustusvoimien tutkimuslaitos vuonna 2014. 

Laitokseen kuului elektroniikka- ja informaatiotekniikkaosasto, räjähde- ja suojelutekniikkaosasto, asetekniikkaosasto ja hallinto-osasto. Elektroniikka- ja informaatiotekniikkaosasto (*PVTTEI-OS*) sijaitsi Riihimäellä.

Laitos syntyi vuoden 1999 alussa yhdistettäessä Puolustusvoimien tutkimuskeskus ja Sähköteknillinen tutkimuslaitos. Näistä ensimmäinen oli toiminut jo vuodesta 1974 Lakialassa. Organisaatiomuutoksen yhteydessä syntyi myös Siiviiliräjähteiden tarkastuslaitos (Explosives Notified Body).

## Historia

Laitoksen edeltävät nimet ovat Sähköteknillisen koulun koeasema (KoeAs/SähkötK) vv. 1956-63 ja Puolustusvoimien tutkimuskeskus. Myös Puolustusvoimien Kemian Laboratorio, aikaisempi nimi 40-luvulla Puolustuslaitoksen kemiallinen Laboratorio (*Pl.KemL*) on hoitanut alan tehtäviä aikaisemmin.

## Laitoksen johtajat
* diplomi-insinööri Risto Ivars 1956-61
* insinöörieversti Jouni Koivisto 1961-89, KoeAs päällikkö -1963
* insinöörieversti (1989) Reijo Marjanen 1989-96
* insinöörieverstiluutnantti Tapio Jäppinen 1996-97
* insinöörieverstiluutnantti Tapio Halkola 1997-98
* eversti (1998) Alpo Julkunen 1998-2003
* insinöörieversti (2002) Ilkka Jäppinen 2003-06
* eversti (2002) Esa Lappalainen 2006-07
* insinöörieversti (2008), tekniikan tohtori Mika Hyytiäinen 1.1.2008 – 31.8.2012
* insinöörieversti (2012) Jyri Kosola PvTT 1.9.2012 – 31.12.2013

## Katso myös
* Puolustusvoimauudistus 2012-15

## Lähteet

*
Egutööri

**Egutööri**, myös **eguteeri** tai **ekutööri**, on arvo-, seteli- tai muuta erikoispaperia valmistavassa paperikoneessa käytettävä laite, jolla saadaan paperiin vesileimaus. Egutööri on verkkopäällysteinen lieriö eli viirarulla, joka on koneen viiraosan (esim. tasoviira) perässä. Kuvio kiinnitetään lieriöön, josta kuvio siirtyy paperiin. Egutöörin tarkoituksena on myös parantaa paperin pohjaa ja formaatiota.

T. J. Marshall kehitti egutöörin Englannissa vuonna 1825.

## Lähteet
Skopjen maanjäristys 1963

**Skopjen maanjäristys 1963** oli 6,1 momenttimagnitudin maanjäristys, joka tapahtui 26. heinäkuuta 1963 Skopjessa Makedonian sosialistisessa tasavallassa. Kaupungista tuhoutui ainakin 80 prosenttia.

Vaikutukset tuntuivat pahiten Vardar-joen laaksossa. Yli 1&nbsp;000 ihmistä kuoli, 3&nbsp;000–4&nbsp;000 haavoittui ja 120&nbsp;000–200&nbsp;000 jäi kodittomiksi. 78 maata lähetti hätäapua.

## Lähteet

## Aiheesta muualla
Kiinan Grand Prix 2010

**Kiinan Grand Prix 2010** (virallisesti **VII Chinese Grand Prix**) oli Formula 1 -kauden 2010 neljäs osakilpailu, joka kilpailtiin 18. huhtikuuta Shanghai International Circuitin -moottoriradalla Kiinassa.

Paalupaikalta kilpailuun lähti Sebastian Vettel, jolle ensimmäinen lähtöruutu oli kauden kolmas. Kilpailun voitti Jenson Button ja toiseksi sijoittui hänen tallikaverinsa Lewis Hamilton. Voitto oli Buttonille kauden toinen ja kaksoisvoitto oli McLarenille ensimmäinen kauden  Italian GP:n. Mercedes-moottoreilla saavutettiin sen kautta aikain toinen kolmoisvoitto, kun Mercedeksen Nico Rosberg sijoittui kolmanneksi. Neljänneksi sijoittunut Ferrari -kuljettaja Fernando Alonso sai heti kilpailun alussa varikonläpiajorangaistuksen otettuaan varaslähdön.

## Tulokset
### Aika-ajot

### Kilpailu

* Timo Glock keskeytti lämmittelykierroksen aluksi.
* Lucas di Grassi ja Karun Chandhok lähtivät kilpailuun varikolta.

### Johtokierrokset

## Tilanne kuljettajien ja valmistajien MM-sarjassa

### Kuljettajat

### Valmistajat

## Muuta
* Sébastien Buemin auto hajosi erikoisella tavalla ensimmäisissä harjoituksissa, kun hän oli ajamassa mutkaa 14 edeltävällä suoralla, jolloin jarrutuksen myötä eturenkaat irtosivat hauraista eturipustuksista ja hän osui ratavalliin.

## Lähteet

## Aiheesta muualla